Source: http://peniaze.pravda.sk/obcan-a-stat/clanok/26633-ked-je-dedicstvo-zadlzene-je-lepsie-ho-odmietnut/
Timestamp: 2013-05-18 20:56:58+00:00
Document Index: 7632630

Matched Legal Cases: ['Súd ', 'Súd ', 'súd ', 'súd ', 'súd ', 'súd ']

Keď je dedičstvo zadlžené, je lepšie ho odmietnuť - Peniaze - Občan a štát - Pravda.sk
Keď je dedičstvo zadlžené, je lepšie ho odmietnuť
| 04.05.2012 06:30
Dedenie majetku je často veľmi zložitý proces. Komplikované sú najmä dedičstvá po podnikajúcich osobách, obzvlášť, ak hneď nie je jasné, aké dlhy z podnikania mal a či sa dedičom vôbec oplatí majetok po zosnulom prijať.
SHUTTERSTOCK V každom prípade je preto podľa advokátky a odborníčky na rodinné
právo Bronislavy Pavelkovej vhodné požiadať notára ešte pred začatím
konania, aby na úradnej tabuli vyzval veriteľov, že do určitého dátumu
majú uplatniť svoje pohľadávky voči dedičstvu.
„Po tomto dátume sa už na ich pohľadávky prihliadať nebude. Málo sa
o tom vie a je to veľká ochrana pre dedičov,“ vraví Pavelková. Notár to
neurobí z vlastnej iniciatívy, zákon ho k tomuto kroku nezaväzuje.
„Treba, aby ho dedičia o zverejnenie výzvy požiadali.“ Ak by tak
neurobili, nároky veriteľov voči dedičom sú oveľa širšie. „Môžu
potom žalovať dedičov v civilnom konaní. Pokiaľ však takáto výzva na
notárskom úrade zverejnená nebola a dedičské konanie sa skončí s tým,
že veritelia sa neprihlásili, tak môžu dedičov ďalej žalovať,“ varuje
sa dedí, ak nebol závet a dedičia sa nedohodnú
V prípade predlženého dedičstva, zvlášť ak má dediť aj maloleté
dieťa, je najlepšie prenechať ho na úhradu dlhov. „Súd nariadi
likvidáciu dedičstva. Dieťa zastupuje v takých prípadoch jeho zákonný
zástupca a likvidáciu riadi súd.“
Rôzne pôžičky v rodinách, dary nehnuteľností sa v dedičskom konaní
tiež musia riešiť. „Nedávno som sa zaoberala prípadom, kedy si jedno
z detí od zosnulého otca požičalo peniaze. Všeobecne sa vedelo, o akú
sumu ide. Zrazu sa v dedičskom konaní objavili potvrdenia, podľa ktorých
pôžička bola oveľa nižšia, než v skutočnosti mala byť.“
V takom prípade, ak vznikne konfl ikt a dedičia sa dohodnúť nevedia,
notár môže s dedičmi uzavrieť dohodu len v tej časti, ktorá je
nesporná. „Môže rozhodnúť len o pohľadávke, ktorú všetky strany
uznávajú. O zvyšku, čiže ak dedičia namietajú, že pôžička mala byť
vyššia – povedzme o 50–tisíc eur, teda ak dedičia spochybnia
predložené listiny, považujú ich za nepravé, v takom prípade bude už
rozhodovať súd,“ vraví Pavelková. „Tu by som upozornila, že notár je
v dedičskom konaní obmedzený. Je síce vybavený určitými kompetenciami,
ale v nich už nie je zahrnuté aj riešenie sporov medzi dedičmi.“
Počas dedičského konania – je to určitý proces, ktorý má zákonom
určené pravidlá začiatku aj konca – sa notár môže obmedziť len na
riešenie toho majetku, ktorý je nesporný.
„Len čo vznikne konflikt v tom, čo patrí alebo nepatrí do dedičstva
alebo ako veci medzi dedičov rozdeliť, nie je v jeho kompetencii rozhodnúť
o ňom, musí to prenechať na rozhodnutie súdu.“ Súd bude rozhodovať len
na návrh niektorého z dedičov. Rozhodne o tom, či suma patrí do
dedičstva. Vec však nemusia riešiť cestou súdu, môžu sa dohodnúť.
Dary neobvyklej hodnoty
Pokiaľ niektorého z dedičov poručiteľ počas života obdaroval a dostal
niečo nad rámec obvyklého darovania, tak sa o hodnotu takého daru hodnota
jeho dedičstva zníži. Každý si môže vysvetľovať inak, čo je darom,
ktorý je už nad rámec obvyklého darovania. „Presne o to sa môžu viesť
aj spory. Niektorý z dedičov pokladá za taký dar už polovicu rodinného
domu, ktorý by mohol mať hodnotu 70–tisíc eur, keďže on dostal len
záhradu s hodnotou iba 10–tisíc eur. A tu sa už začína problém,“
vraví advokátka.
Hodnota nehnuteľností sa predsa len časom mení. Iná bola v čase
darovania, iná v čase smrti poručiteľa a iná v čase, keď sa dedičstvo
prejednávalo. „Na otázku, z ktorej hodnoty sa pri prejednávaní dedičstva
vychádza, zákon odpoveď neposkytuje. Dedičom sa v tom ponecháva zmluvná
voľnosť. Môžu sa dohodnúť, ak sa nedohodnú, bude musieť na návrh
niekoho z nich rozhodnúť jedine súd. Treba podať žalobu a súd bude
v rámci civilného konania rozhodovať o tom, čo je medzi dedičmi
sporné.“
Keď dedia deti
Najmenší problém je, keď niektorý z dedičov je maloleté dieťa,
pretože vtedy aj dedičská dohoda podlieha schváleniu súdom. „Schvaľujú
ju poručenské súdy v rámci osobitného konania, pričom nech sa dedičia
dohodnú akokoľvek, za maloletého dediča musí ešte súd povedať áno –
dohoda je v záujme dieťaťa,“ vraví ďalej Pavelková. Dosť často sa
stáva, že poručenský súd dohody dedičov neschválil.
„Dedičia napríklad nevedia odhadnúť, akú hodnotu má dom v centre
Pezinka, z ktorého dieťa malo dostať šestinu. Zákonný zástupca, teda
matka alebo otec, ktorí sa nechcú s ostatnými dedičmi hádať, pristúpia
na to, že šestina domu prejde do vlastníctva iného dediča a za to sa
dieťaťu na účet pripíše 200–tisíc eur.“ Poručenskí sudcovia,
keďže nevedia, aká je hodnota podielu, nechcú také dohody dedičov
odsúhlasiť a trvajú na tom, že dieťa sa stane spoluvlastníkom
Poručenské súdy sa teda prikláňajú skôr k tomu, aby dieťa dostalo
podiel na nehnuteľnosti a nie peniaze za nehnuteľnosť.
„Hoci aj peniaze za nehnuteľnosť by boli tiež jeho, keďže by sa
uložili na jeho účte, s ktorým by nesmel nik bez súhlasu poručeneckého
súdu až do plnoletosti dieťaťa disponovať. Ak by ich zákonný zástupca
dieťaťa chcel použiť, musel by o to požiadať súd.“ Potom každý
právny úkon nad rámec bežného úkonu, ktorý sa týka majetku maloletého
dediča, musí schváliť poručenský súd.
„Ak by aj niekto chcel siahnuť na kmeňový majetok – to sú tie
peniaze uložené na účte, musel by požiadať súd o súhlas a musel by
splniť tri zákonné dôvody – jednak by si to mal vyžadovať záujem na
nehnuteľnosti, potom záujem dieťaťa a vo výnimočných prípadoch aj ak by
si to vyžadovala rodina dieťaťa, v ktorej žije. Teda, ak by sa bez svojho
zavinenia dostala do ťaživej situácie. Inak sa na kmeňový majetok dieťaťa
siahnuť nesmie,“ upozorňuje advokátka. Súhlas s výberom peňazí či
predajom nehnuteľnosti však súdy dávajú len zriedka a veľmi nerady.
Ako sa dedí, ak nebol závet a dedičia sa nedohodnú
TOYOTA Avensis Combi 2.0 D-4D Business, kombi, P, M6,
108500km,
ŠKODA Octavia Combi 2.0 TDI Elegance, kombi, P, M6,
NISSAN Pathfinder 2.5 dCi Platinum IT, SUV/Off-Road, 4x4, A5,
15900.00EUR
SÚŤAŽ Súťaž o najkrajšiu záhradu - pošli foto a vyhraj kosačku! SÚŤAŽ Súťaž o lístky na koncert Depeche Mode VARECHA Rýchle kuracie steaky (fotorecept) SÚŤAŽ Súťaž s filmom Veľká svadba a kozmetikou Mary Kay FUTBAL Svet nám utiekol, medaila by bola krásna ŽENA Vymení vás za mladšiu? Toto sú príznaky! EKONOMIKA Brusel nám vyčíta čudné tendre Inzercia na Pravda.sk